**Հ Ի Մ Ն Ա Վ Ո Ր ՈՒ Մ**

**«ՌՈՒԲԻԿ ՀԱՐՈՒԹՅՈՒՆՅԱՆԻ ԱՆՎԱՆ ԱԲՈՎՅԱՆԻ ԲԺՇԿԱԿԱՆ ԿԵՆՏՐՈՆ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ ԿԱՆՈՆԱԴՐԱԿԱՆ ԿԱՊԻՏԱԼԸ ՆՎԱԶԵՑՆԵԼՈՒ ԵՎ ԳՈՒՅՔ ԱՄՐԱՑՆԵԼՈՒ ՄԱՍԻՆ**

**ՀՀ կառավարության որոշման նախագծի**

Հայաստանի Հանրապետության Կոտայքի մարզի, Աբովյան համայնքի, ք. Հատիս փողոց թիվ 6/5 հասցեում գտնվող 336.96 քառ. մետր մակերեսով անշարժ գույքը (ավտոտնակներ), ինչպես նաև դրա զբաղեցրած, օգտագործման և սպասարկման համար հատկացված 0.047436 հեկտար մակերեսով հողամասը հանդիսանում է «Ռուբիկ Հարությունյանի անվան Աբովյանի բժշկական կենտրոն» փակ բաժնետիրական ընկերության (այսուհետ՝ Ընկերություն) սեփականությունը և Պետական գույքի կառավարման կոմիտեն (այսուհետ՝ Կոմիտե) վերջինիս հետ քննարկել է դրա օտարման նպատակահարմարությունը։

Հայաստանի Հանրապետության Կոտայքի մարզպետարանի կողմից նշված գույքի օտարման նպատակով տրվել է դրական դիրքորոշում և տրամադրվել է գնահատման համար անհրաժեշտ փաստաթղթերի փաթեթը, որի հիման վրա 2022 թվականի դեկտեմբերի 16-ին իրականացվել է շուկայական արժեքի գնահատում և այն կազմել է 38 360 000 դրամ։

Հաշվի առնելով, որ Հայաստանի Հանրապետության 2021թ. ապրիլի 4-ի N 587 որոշման 1-ին հավելվածով հաստատված կարգի 9-րդ կետի համաձայն մինչև 50 000 000 դրամ արժողությամբ գույքը օտարվում է Կոմիտեի նախագահի հրամանով՝ ուստի նախագծով նախատեսվում է միայն այն հետ վերցնել Ընկերությունից և հանձնել Հայաստանի Հանրապետությանը (ի դեմս Կոմիտեի), որից հետո Կոմիտեի նախագահի հրամանով այն կներկայացվի օտարման։

**ՀՀ կառավարության 18.08.2021թ. թիվ 1363-Ա որոշմամբ սահմանվել է ՀՀ կառավարության 2021-2026թթ. ծրագիրը, որի 6.7 կետով հաստատվել է «Պետական գույքի արդյունավետ կառավարում» բաժինը։ Ծրագրի համաձայն սահմանվել է գույքի արդյունավետ կառավարման, արդյունավետության և գրավչության բարձրացմանը, հաշվառմանը, միասնական բազայի հիմանը, բնակչության սոցիալ-տնտեսական խնդիրների լուծմանն ուղղված մի շարք կատարման ենթակա միջոցառումներ։ «Ռուբիկ Հարությունյանի անվան Աբովյանի բժշկական կենտրոն» փակ բաժնետիրական ընկերության սեփականությունը հանդիսացող, Կոտայքի մարզի, Աբովյան համայնքի, ք. Հատիս փողոց թիվ 6/5 հասցեում գտնվող գույքը Կոմիտեին ամրացնելը և հետագայում պետական կարիքների համար տնօրինելը բխում է ՀՀ կառավարության 2021-2026թթ. ծրագրի պահանջներից։**

**««Ռուբիկ Հարությունյանի անվան Աբովյանի բժշկական կենտրոն» փակ բաժնետիրական ընկերության կանոնադրական կապիտալը նվազեցնելու և գույք ամրացնելու մասին»** Հայաստանի Հանրապետության կառավարության որոշման նախագծի ընդունումը Հայաստանի Հանրապետության պետական բյուջեում ծախսերի և եկամուտների էական ավելացում կամ նվազեցում չի առաջացնի: